

ALŪKSNES NOVADA PAŠVALDĪBA

**APSTĀDĪJUMU AIZSARDZĪBAS KOMISIJA**

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2025. gada 16. aprīlī Nr. 12

Sēdi sāk plkst. 09.00, sēdi beidz plkst. 11.00

Sēdi vada: Alūksnes novada pašvaldības Apstādījumu aizsardzības komisijas priekšsēdētāja Inese RANDA

Sēdi protokolē: Alūksnes novada pašvaldības Centrālās administrācijas domes sekretāre Everita BALANDE

Sēdē piedalās:

Violeta KĻAVIŅA

Inese RANDA

Ingrīda RIBOZOLA

Evija ZVEJNIECE

Sēdē piedalās uzaicinātie:

[..] - darba kārtības 2. punktā

I.RANDA atklāj sēdi un informē, ka ir priekšlikums iekļaut darba kārtībā papildus vienu darba kārtības jautājumu, kuru izskatīt kā trešo darba kārtības punktu. Aicina balsot par priekšlikumu.

Apstādījumu aizsardzības komisija atklāti balsojot: “par” – 4, “pret” – nav, nolemj:

Apstiprināt precizēto darba kārtību.

Precizētā darba kārtība:

1. Par koku apsekošanu valsts autoceļa V377 Māriņkalns – Alsviķi zemes nodalījuma joslā.
2. [..].
3. Par koka apsekošanu valsts reģionālā autoceļa P39 Alūksne – Ape nodalījuma joslā.

*Sēde 2. jautājumā pasludināta par slēgtu, pamatojoties uz Pašvaldību likuma 27. panta ceturto daļu. Sēdes slēgtajā daļā tiks izskatīts iesniegums par*

*privātīpašumā augošu koku ciršanu.*

1. **Par koku apsekošanu valsts autoceļa V377 Māriņkalns – Alsviķi zemes nodalījuma joslā**

Ziņo: I.RANDA

|  |  |
| --- | --- |
| Iesniedzējs (ziņotājs) | Valsts sabiedrība ar ierobežotu atbildību “Latvijas Valsts ceļi” Vidzemes reģionālās nodaļas vadītājs J. Priednieks. |
| Reģistrācijas Nr. pašvaldībā | 11.04.2025. Nr. ANP/1-35/25/1318 |
| Izteiktais lūgums | Lūdz apsekot kokus un izsniegt atļauju to ciršanai valsts autoceļā V377 Māriņkalns – Alsviķi nodalījuma joslā. Koki ir ar būtiskiem bojājumiem stumbrā, kas var apdraudēt blakus esošo īpašumu drošību. |
| Situācijas apraksts | Komisija 16.04.2025. apsekojot situāciju dabā, konstatēja, ka valsts autoceļa V377 Māriņkalns – Alsviķi nodalījuma joslā Māriņkalna ciema teritorijā, aug bīstami koki – kļava un goba.  1. Parastā kļava atrodas ceļa labajā pusē 0,119 kilometrā, pie nekustamā īpašuma ar kadastra apzīmējumu 3696 005 0210, tieši pie ceļas brauktuves daļas. Koka stumbra apkārtmērs ir 2,95 m. Divu metru augstumā no sakņu kakla izveidojies apjomīgs, iztrupējis dobums ar sēņu augļķermeņiem, koks nosvēries brauktuves virzienā.  2. Parastā goba atrodas ceļa kreisajā pusē 0,154 kilometrā ar stumbra apkārtmēru 2,35 m. Kokam nolūzis zars, lūzuma vietā trupe, stumbrs dobumains, ar atlobījušos mizu, aptuveni 5 m augstumā plaisas un trupes pazīmes. |
| Fotofiksācija |  |
| Slēdziens | Komisijas ieskatā, izvērtējot koku fizisko stāvokli, atrašanās vietu – tieši pie brauktuves, koki ir atzīstami par bīstamiem, un to nociršana ir neatliekama.  Pamatojoties uz Ministru kabineta 2012. gada 2. maija noteikumu Nr.  309 “Noteikumi par koku ciršanu ārpus meža” 1. pielikumā noteikto apkārtmēru (Nr. 1 Parastā kļava – 2,10 m) un pamatojoties uz šo noteikumu 4.11. un 19. punktu, nepieciešams saņemt Dabas aizsardzības pārvaldes atzinumu par vienas parastās kļavas (*Acer platanoides*) ar koka stumbra apkārtmēru 2,95 m nociršanu valsts autoceļa V377 Māriņkalns – Alsviķi nodalījuma joslā, Māriņkalna ciema teritorijā, Ziemera pagastā, Alūksnes novadā. |

Apstādījumu aizsardzības komisija atklāti balsojot: “par” – 4, “pret” – nav, nolemj:

Pieprasīt Dabas aizsardzības pārvaldes atzinumu koka ciršanai.

1. **[..]**

1. **Par koka apsekošanu valsts reģionālā autoceļa P39 Alūksne – Ape nodalījuma joslā**

Ziņo: I.RANDA

|  |  |
| --- | --- |
| Iesniedzējs (ziņotājs) | Alūksnes novada pašvaldības Apstādījumu aizsardzības komisija |
| Situācijas apraksts | Komisija 16.04.2025. apsekojot situāciju dabā, konstatēja, ka valsts reģionālā autoceļa P39 Alūksne - Ape nodalījuma joslā (zemes vienībā ar kadastra apzīmējumu 3642 006 0345) aug viena parastā priede ar stumbra apkārtmēru 2,70 m, koks ir bojāts, zaudējis augtspēju, sauss ar nolauztu galotni. |
| Fotofiksācija |  |
| Slēdziens | Komisijas ieskatā, izvērtējot koka fizisko stāvokli, atrašanās vietu – tuvu pie ceļa braucamās daļas, ainavisko un dendroloģisko vērtību, koks ir atzīstams par bīstamu, un nepieciešams veikt tā nociršanu.  Koks ir reģistrēts Dabas datu pārvaldības sistēmā “OZOLS” ar unikālo OBJECTID 7508 (dižkoks).  Pamatojoties uz Ministru kabineta 2012. gada 2. maija noteikumu Nr.  309 “Noteikumi par koku ciršanu ārpus meža” 9. punktu un Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” 46. punktu, nepieciešams saņemt Dabas aizsardzības pārvaldes atļauju par viena dabas pieminekļa – aizsargājama koka (dižkoka) parastās priedes (*Pinus sylvestris*) ar koka stumbra apkārtmēru 2,70 m nociršanu valsts reģionālā autoceļa P39 Alūksne - Ape nodalījuma joslā, Alsviķu pagastā, Alūksnes novadā. |

Apstādījumu aizsardzības komisija atklāti balsojot: “par” – 4, “pret” – nav, nolemj:

Pieprasīt Dabas aizsardzības pārvaldes atļauju koka ciršanai.

Sēdi beidz plkst. 11.00

Sēdi vadīja *(personiskais paraksts)*  I.RANDA

Sēdi protokolēja *(personiskais paraksts)* E.BALANDE

Komisijas locekļi *(personiskais paraksts)* V.KĻAVIŅA

*(personiskais paraksts)* I.RIBOZOLA

*(personiskais paraksts)* E.ZVEJNIECE